(Be bažnyčios, be altorių)
Be bažnyčios, be altorių,
Be sumainymo žiedų...
Žirgai skrenda, kiek tik nori,
Skrendam, lekiam vienu du!

Balti vėjai plaukus glosto
Jau toli žmonių garsai –
Iš auksinio žvaigždžių sosto
Štai, mus laimina Jisai!

Jis, kurs davė žmogui širdį
Su troškimais neramiais,
Vasaros vynu nugirdė –
Jis ir nuodėmes atleis!

Be bažnyčios, be altorių...
Žirgai lekia žvengdami –
Lekia, lekia musų norai
Nesulaikomi, jauni!

Nėris Salomėja
Eilėraščiai